stanford-oval/wikipedia huggingface dataset:
שנות ה-80 של המאה ה-19
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המהפכה התעשייתית – בעשור זה ממשיכה מגמת התפשוטה של המהפכה ממערב אירופה אל מרכז ומזרח היבשת.
1883 – אוריינט אקספרס – קו הרכבת החלוצי בין פריז לאיסטנבול, יוצר מציאות בה לראשונה ניתן להגיע במהירות ממערב אירופה למזרח התיכון.
1884 – זכות הרפורמה של 1884 (אנ') – חוק שעובר בממלכה המאוחדת מרחיב ומגדיל את זכות הבחירה לגברים.
1886 – הבהלה לזהב (דרום אפריקה) (אנ') – זהב שמתגלה באגן ויטווטרסראנד שבדרום אפריקה הבורית, השפיע דרמטית על הכלכלה באזור. הגירה המונית של מחפשי זהב הפכה את יוהנסבורג ממחנה כורים קטן לעיר גדולה ותעשייתית במהירות חסרת תקדים. מציאת הזהב שינתה את הדמוגרפיה והכלכלה של דרום אפריקה למשך עשרות שנים, מאחר שהפך לבסיס המערכת המוניטרית שלה.
1888 – אמנת קושטא – מסדירה בין כל המעצמות האזוריות מעבר חופשי בנתיב המים של תעלת סואץ בעיתות שלום ומלחמה. האמנה קובעת הלכה למעשה את מעמדה של תעלת סואץ כנתיב מים בין-לאומי, אשר זכות המעבר החופשי בו צריכה להינתן לכל, ללא הבדל בהשתייכות לאומית של הספינה או מטענה.
פרוטקציוניזם – בתקופה זו, לאחר עליה במעמדה של הכלכלה החופשית במרבית המאה, מגיעה תגובת נגד של כפיית מגבלות וחסמים על הסחר בין מדינות. המגמה מתחוללת בקרב מדינות רבות במערב, אך לא בבריטניה.
בעשור זה קורס שוק השנהב – הייצוא החשוב ביותר מאפריקה מזה עשורים – כאשר אוכלוסיית הפילים של מרכז אפריקה כמעט מושמדת.
חברות בולטות שהוקמו בעשור זה – החברה הבין-לאומית לקרונות שינה וקווי אקספרס אירופיים (1883, מקימת אוריינט אקספרס), קודאק (1884), ‏AT&T‏ (1885), טריומף (1885), קוקה קולה (1886).
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
13 במרץ 1881 – לאחר שני ניסיונות התנקשות של מחתרת הנרודניה ווליה, כולל פיצוץ חדר האוכל הקיסרי בארמון החורף, ההתנקשות מושלמת ונרצח צאר האימפריה הרוסית, אלכסנדר השני.
19 בספטמבר 1881 – ג'יימס גרפילד, הנשיא ה-20 של ארצות הברית, נורה למוות בידי צ'ארלס גיטו, עורך דין בן 40 וחבר המפלגה הרפובליקנית.
2 במרץ 1882 – סוכל ניסיון התנקשות במלכה ויקטוריה.
3 באפריל 1882 – פורע החוק האמריקני בוב פורד מתנקש במנהיג הכנופיה שלו, השודד הנודע ג'סי ג'יימס.
רצח צאר האימפריה הרוסית אלכסנדר השני (1881)
רצח ג'יימס גרפילד, נשיא ארצות הברית
אסונות

1881 – סופת הוריקן מכה באזור ג'ורג'יה וקרוליינה הדרומית, וגובה את חייהם של כ-700 בני אדם.
6 ביוני 1882 – 100,000 הרוגים בסופת ציקלון שפוקדת את בומביי (כיום מומבאי).
1883 – סופת הוריקן מכה באזור קרוליינה הצפונית, וגובה את חייהם של כ-50 בני אדם.
מאי עד אוגוסט 1883 – הר הגעש קרקטואה באינדונזיה מתפרץ וגורם למותם של 36,000 בני אדם.
1886 – שתי סופות הוריקן מכות באזור טקסס, וגובה את חייהם של קרוב ל-200 בני אדם.
10 ביוני 1886 – התפרצות הר הגעש טרוורה בניו זילנד. 153 אנשים נהרגים והטרסות הלבנות-ורודות המפורסמות נהרסות.
31 באוגוסט 1886 – כמאה איש נהרגים ברעידת אדמה בצ'ארלסטון שבקרוליינה הדרומית, ארצות הברית.
23 בפברואר 1887 – 2,000 הרוגים ברעידת אדמה בריביירה הצרפתית.
ספטמבר 1887 – השיטפון בנהר הצהוב גורם למותם של כ-900,000 בני אדם.
1888 – סופת הוריקן מכה באזור פוארטו ריקו, וגובה את חייהם של כ-100 בני אדם.
1889 – סופת הוריקן מכה באזור המיד-אטלנטיק, וגובה את חייהם של עשרות בני אדם.
אסונות > בריאות

1881–1896 – מגפת הכולרה החמישית (אנ') המתועדת מתפרצת באזור בנגל, מתפשטת במזרח אסיה, מגיעה בשנת 1883 למכה ומופצת על ידי עולי רגל מוסלמים לאזורים נוספים. בספרד תיעדו בשיא המגפה כ-60,000 הרוגים. אנגליה וארצות הברית מצליחות להימנע מנזק רציני ממגפה זו, לאחר הפקת לקחים ממגפות קודמות שכללו בעיקר מניעת כניסה מאזורים בהם היה ידוע שהמגפה השתוללה.
1889 – מגפת שפעת עולמית פורצת לאחר שזוהתה לראשונה באימפריה הרוסית. גובה, על פי הערכות, כמיליון קורבנות.
טבע ואיכות סביבה

12 באוגוסט 1883 – הקואגה האחרונה מתה בגן החיות ארטיס מגיסטרה באמסטרדם.
מין של הזאב המצוי, זאב הוקאידו, נכחד מהעולם בשנת 1889, לאחר שהיה נפוץ בעבר באי הוקאידו שביפן.
מדע וטכנולוגיה > טכנולוגיה

1880 – התחנה הראשונה בהיסטוריה שמספקת חשמל לציבור הרחב – קמה חברת "Edison Illuminating Company" שמנוהלת בידי תומאס אדיסון במימון ג'יי. פי. מורגן ומספקת לראשונה בהיסטוריה חשמל לתושבי ניו יורק בעזרת תחנת הכוח הראשונה בארצות הברית "Pearl Street".
1 ביולי 1881 – נערכת שיחת הטלפון הבין-לאומית הראשונה, בין ניו-ברונסוויק, קנדה לבין מיין, ארצות הברית.
1881 – המהנדס דוגלד קלארק (Dugald Clerk) רשם פטנט על מנוע שתי פעימות.
1881 – קו החשמלית הראשון נחנך בגרמניה.
1882 – נרשם פטנט ראשון על המגהץ החשמלי הראשון.
1882 – אטיין ז'ול מארה, מדען צרפתי רב-תחומי ומחלוצי הצילום, מציג לראשונה את מצלמת הכרונופוטוגרפיה שלו, המאפשרת לתעד עצמים בתנועתם.
1884 – היירם מקסים המציא את מכונת הירייה האוטומטית הניידת הראשונה.
1885 – צ'זארה לומברוזו מצליח לפתח מכשיר שקולט ומציג שינויים בלחץ הדם, במטרה לגלות אמת או שקר בעת חקירות פליליות. מכשיר זה הוא צעד טכנולוגי משמועתי בדרך להמצאת מכשיר הפוליגרף.
1885 – מנוע הבנזין הראשון, שפעל עם קרבורטור, נבנה על ידי גוטליב דיימלר.
1885 – סרט הצילום הגמיש הראשון יוצר על ידי חברת איסטמן קודאק.
3 ביולי 1886 – יצא לשוק הדגם בנץ פטנט-מוטורוואגן, כלי הרכב הראשון שפועל בעזרת מנוע בעירה פנימית. הייתה זו למעשה המכונית הראשונה בהיסטוריה. המכונית נחשפה לראשונה לציבור ברינגשטראסה שבמנהיים. בנץ החל למכור את הרכב המסחריים הראשונים בהיסטוריה בשנה זו.
1887 – הפונוגרף, המכשיר הראשון שמאפשר הקלטה של צלילים, יוצא לשיווק מסחרי על ידי מפתחו, תומאס אדיסון.
8 ביוני 1887 – הרמן הולרית' רושם פטנט על מכונת החישוב מבוססת כרטיסים מנוקבים.
1888 – הממציא הצרפתי לואי לה פרינס (אנ') יצר את הסרט "סצנת ראונדהיי גארדן", אשר נחשב לאחד מסרטי הקולנוע המוקדמים ביותר. הסרט האילם, התיעודי והניסיוני מתמקד במשפחה אשר מטיילת בגן. המצלמה בה נעשה שימוש בהכנת הסרט נרשמה כפטנט בבריטניה ב-16 בנובמבר 1888.
1888 – חברת איסטמן קודאק משווקת את מצלמת החובבים הראשונה.
1888 – מפותחת לראשונה הפוטוכרום, טכניקת הוספת צבע לתמונות.
1888 – פיתוח מערכת החשמל התלת-פאזית של ניקולה טסלה.
3 באוגוסט 1889 – פרדיננד פון צפלין רושם פטנט על ספינת האוויר צפלין
23 באוגוסט 1889 – נקלט שדר הרדיו הראשון בעולם ששודר מאוניה אל החוף.
23 בנובמבר 1889 – הג'וקבוקס הראשון מוצג ביריד בסן פרנסיסקו
מדע וטכנולוגיה > מדע

24 במרץ 1882 – רוברט קוך מכריז על גילוי חיידק השחפת, ומראה שניתן לבודד חיידקים במעבדה.
1884 – האלחוש המקומי הראשון מתבצע באמצעות החומר הנרקוטי קוקאין.
4 בינואר 1885 – ניתוח כריתת התוספתן המוצלח הראשון בארצות הברית מבוצע על ידי ד"ר ויליאם גראנט.
6 ביולי 1885 – לואי פסטר מנסה בהצלחה את החיסון נגד כלבת.
1887 – היינריך הרץ גילה את האפקט הפוטואלקטרי.
1887 – נערך ניסוי מייקלסון-מורלי.
1887 – לואי פסטר מייסד בפריז את מכון פסטר, מכון ללא מטרות רווח שמתמחה בחקר מחלות זיהומיות, מיקרואורגניזמים וחיסונים.
1872–1892 – שיאה של מלחמת העצמות (אנ') – כינוי למאבק בתחום הפלאונטולוגיה בין עותניאל צ'ארלס מארש לאדוארד דרינקר קופ, בה תחרות בין שני החוקרים הובילה לגילוי של למעלה מ-130 מיני דינוזאורים בתוך 20 שנים.
תרבות פופולרית > אדריכלות

בניין הום אינשורנס
מגדל אייפל
בניין הום אינשורנס, אשר הוקם בעיר שיקגו והיה בעל עשר קומות, היה לגורד השחקים הראשון בהיסטוריה, והפך למבנה הגבוה ביותר שנבנה אי פעם לאחר שהוא נפתח רשמית בשנת 1885.
התערוכה העולמית של ברצלונה של שנת 1888 מזניקה את סגנון האדריכלות, המודרניזם הקטלאני, לתודעה הבין-לאומית.
מגדל אייפל הופך למבנה הגבוה ביותר שנבנה אי פעם לאחר שהוא נפתח רשמית בשנת 1889.
תרבות פופולרית > אומנות

התנועה האסתטית, נמצאת בשיאה בבריטניה בעשור זה. התנועה דוגלת בשאיפה לאסתטיקה כאידיאל עליון, לא רק באמנות (אמנות פלסטית, מוזיקה, שירה וספרות) אלא גם באדריכלות, עיצוב פנים ועיצוב מוצר.
תקופת שגשוגה של אסכולת בית ספר שאנגחאי (אנ') בסין, שמשלבת יחד באופן חדשני השפעות סיניות מסורתיות ומערביות מודרניות.
הכיבוש הבריטי של מצרים בשנת 1882 מאיץ את מעמדה של מצרים כבירה התרבותית של ארצות ערב, בנוגע לאמנויות הבמה ותחומים נוספים.
בעשור זה צייר וינסנט ואן גוך, אחד הציירים המפורסמים והמשמעותיים בעת החדשה, את כל ציוריו. אולם, יצירותיו נחשפו לציבור רק אחרי שנגמר העשור.
תרבות פופולרית > ספרות

ספרים בולטים שרואים אור לראשונה בעשור זה: בן חור (1880), בן המלך והעני (1881), הרפתקאותיו של פינוקיו (1883), אי המטמון (1883), הרפתקאותיו של האקלברי פין (1884), המקרה המוזר של ד"ר ג'קיל ומר הייד (1886), חקירה בשני (1887).
ב-26 ביולי 1887 זמנהוף מפרסם לראשונה את השפה הבין-לאומית אספרנטו בספרו "Lingvo internacia".
תרבות פופולרית > ספורט

התאחדות ההתעמלות הבין-לאומית נוסדת בשנת 1881.
לראשונה מיסוד הוקי הקרח המודרני בשנת 1886, כאשר איגוד הוקי חובבני מקנדה מארגן לראשונה ליגה מסודרת. בשנה לאחר מכן גובשה לראשונה מערכת חוקים מסודרת למשחק.
ליגת הכדורגל הראשונה של אנגליה, הפוטבול ליג, נוסדת בשנת 1888, והופכת לליגת הכדורגל המוסדרת והמקצועית הראשונה בעולם. שנה לאחר מכן מוקמת ליגה חובבנית בהולנד.
ייסוד אסכולת הג'ודו באמנויות הלחימה.
ראשית הפופולריות של אופנת תרבות הגוף, כאשר אויגן זנדו (אנ') הופך לאייקון הבולט של תופעת פיתוח הגוף כדימויו של "הגבר האידיאלי".
תרבות פופולרית > מוזיקה

תור הזהב של מוזיקת הפלמנקו שהחל בספרד, מתפשט ברחבי אירופה על ידי צוענים, שמביאים את סגנון המוזיקה עד לרוסיה. סגנון המוזיקה הופך לפופולרי בבתי הקפה במקומות שונים באירופה. התופעה הופכת את הפלמנקו והצוענים לסמל תרבותי של ספרד, ומעוררת השראה כפולקלור אקזוטי הזוכה לייצוג באומנויות השונות של אותה התקופה.
תרבות פופולרית > שונות

משקה הקוקה-קולה הומצא באטלנטה שבארצות הברית על ידי הרוקח ג'ון ס. פמברטון בשנת 1886.
אישים בולטים > מנהיגי עולם בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| --- | --- |
 הקיסר פרנץ יוזף הראשון, קיסר אוסטריה-הונגריה  ראש הממשלה ג'ון אלכסנדר מקדונלד (קנדה).  הקיסר גואנג (סין).  הקיסר וילהלם הראשון (האימפריה הגרמנית).  הקיסר פרידריך השלישי (האימפריה הגרמנית).  הקיסר וילהלם השני (האימפריה הגרמנית).  הקיסר פדרו השני (ברזיל).  הקנצלר אוטו פון ביסמרק (האימפריה הגרמנית).  המלך אומברטו הראשון (ממלכת איטליה).  האפיפיור לאו השלושה עשר (קריית הוותיקן).  הקיסר אלכסנדר השני (האימפריה הרוסית).:  המלך אלפונסו השנים עשר (ספרד).  המלך אלפונסו השלושה עשר (ספרד).  המלכה ויקטוריה (הממלכה המאוחדת של בריטניה הגדולה ואירלנד).  ראש הממשלה ויליאם גלאדסטון (הממלכה המאוחדת של בריטניה הגדולה ואירלנד).  הנשיא ג'יימס גרפילד (ארצות הברית).  הנשיא רתרפורד הייז (ארצות הברית).  הנשיא צ'סטר ארתור (ארצות הברית).  הנשיא גרובר קליבלנד (ארצות הברית).  הנשיא בנג'מין הריסון (ארצות הברית).  השאה נאסר א-דין שאה קאג'אר (פרס).  הקיסר מייג'י (האימפריה היפנית).
אישים בולטים > מדענים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > סופרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מארק טוויין
אישים בולטים > פושעים בולטים

דוק הולידיי, פורע חוק נודע במערב הפרוע אשר הפך לסמל תרבות לאחר מותו.
בילי הנער, פורע חוק נודע במערב הפרוע אשר הפך לסמל תרבות לאחר מותו.
ג'סי ג'יימס, פורע חוק נודע במערב הפרוע אשר הפך לסמל תרבות לאחר מותו.
ג'ק המרטש, רוצח סדרתי שפעל בשכונת וייטצ'אפל בלונדון ב-1888. זהותו נותרה בגדר תעלומה גם במאה ה-21.
אירועים משמעותיים בתנועה הציונית

1881 – אעלה בתמר העלייה התימנית הבולטת הגדולה.
21 בינואר 1882 – נוסדה תנועת ביל"ו בחרקוב שבאימפריה הרוסית (כיום אוקראינה). ב-6 ביולי מגיעים חברי ביל"ו מגיעים לראשונה לארץ ישראל.
24 ביולי 1882 – אדמת ג'אוני (ראש פינה) נרכשה על ידי דוד שוב, נציג חבורה יישוב ארץ-ישראל על ידי עבודת אדמה מרומניה. ב-12 בדצמבר נוסדה של המושבה "גיא אוני".
31 ביולי 1882 – נוסדה המושבה ראשון לציון ביוזמת "ועד חלוצי יסוד המעלה".
6 בדצמבר 1882 – הקמת המושבה זכרון יעקב על ידי עולי העלייה הראשונה.
הערות שוליים

↑  האימפריה הבריטית, באתר אנציקלופדיה בריטניקה
1 2 3  Interactive World History Atlas since 3000 BC, geacron
↑  פרו, באתר אנציקלופדיה בריטניקה
↑  יחסי איראן–רוסיה, באתר iranica
↑  Kabul, Britannica
1 2  Origins and background : Upheavals in Korea and the reactions of Japan and China – Donghak Peasant Rebellion, Japan Center for Asian Historical Records
↑  האימפריה הבריטית, באתר אנציקלופדיה בריטניקה
↑  Collection Level Description: Papers of the British South Africa Company (the Cawston Papers), ספריית בודלי, אוניברסיטת אוקספורד
↑  אזור השפעה, באתר אנציקלופדיה בריטניקה
↑  זכויות יוצרים, באתר אנציקלופדיה בריטניקה
↑  Women's suffrage, ballotpedia
↑  Martin Z. Njeuma, The Usmanuya System, Radicalism and the Establishment of German Colonial Rule in Northern Cameroon, 1890–1907 (עמ' 111–112), ‏1994
↑  Othon Guerlac, The Separation of Church and State in France (עמ' החל מעמוד 259), הוצאת The Academy of Political Science
↑  המהפכה התעשייתית, באתר אנציקלופדיה בריטניקה, על פי התרשים המצורף במאמר
↑  The Story Of Gold Johannesburg – An Instant City
↑  סחר בין-לאומי, באתר אנציקלופדיה בריטניקה
↑  European-and-African-interaction-in-the-19th-century, אנציקלופדיה בריטניקה
↑  האימפריה הרוסית – התנועות המהפכניות, באתר אנציקלופדיה בריטניקה
1 2 3 4 5  רשימת הסופות הקטלניות ביותר בארצות הברית, באתר המעבדה האטלנטית לאוקיינוגרפיה ומטאורולוגיה
↑  George C. Kohn, Encyclopedia of Plague and Pestilence: From Ancient Times to the Present
↑  GREG DAUGHERTY, The Russian Flu of 1889: The Deadly Pandemic Few Americans Took Seriously, ערוץ ההיסטוריה
↑  Tracks in time: 200 years of locomotive technology
↑  Who Invented the Iron?, thoughtco
↑  מקלע, באתר אנציקלופדיה בריטניקה
↑  חן מלול, הספרייה הלאומית, החברה השוויצית שצבעה את ארץ ישראל כבר ב-1900, באתר הארץ, 4 בספטמבר 2017
↑  Richard F. Hirsh, מקור הכוח החשמלי, באתר Virginia Polytechnic Institute and State University
↑   פרופ' ברנרד ו' קרלסון, ממציא החלומות, באתר הספרייה הווירטואלית של מטח
↑  היסטוריה של הרפואה, באתר אנציקלופדיה בריטניקה
↑  The Pasteur Institute (1887- ), The Embryo Project Encyclopedia
↑  גורד שחקים, באתר אנציקלופדיה בריטניקה
↑  AESTHETIC MOVEMENT
↑  היסטוריה של אמנות סין, באתר New World Encyclopedia
↑  אמנות אסלאמית, באתר אנציקלופדיה בריטניקה
↑  כדורגל, באתר אנציקלופדיה בריטניקה
↑  תרבות הגוף, באתר אנציקלופדיה בריטניקה
↑  Flamenco, New World Encyclopedia
| עשורים במאה ה-19 |
| --- | --- | --- |
|  | << • 1800–1809 • 1810–1819 • 1820–1829 • 1830–1839 • 1840–1849 • 1850–1859 • 1860–1869 • 1870–1879 • 1880–1889 • 1890–1899 • >> |  |
| --- | --- |
בקרת זהויות :  NLI: 987007542152305171  KulturNav: c8af07da-11b0-43e4-b609-f761278c2aef  LCCN: sh2001006036 
הקולוניאליזם בעולם (1885)
מלחמת הבורים הראשונה (קרב גבעת מג'ובה)
ב-1881 מנהיג שבט הסו פר רובץ מוביל את שארית אנשיו לכניעה לכוחות ארצות הברית בפורט בדפורד, מונטנה.
1 באוקטובר 1884: בוועידת המרידיאן הבין-לאומית נבחר קו גריניץ', שעובר בעיר גריניץ' שבאנגליה, כמרידיאן הראשי.
בנץ פטנט-מוטורוואגן, אשר נחשבת למכונית הראשונה בהיסטוריה, נחשפה לראשונה לציבור ב-1886
הרפתקאותיו של האקלברי פין
משקה הקוקה-קולה הומצא בשנת 1886
בילי הנער, 1880
האנשים (להקה)

| --- | --- |

 סוגה:  רוק אלטרנטיבי 
 חברת תקליטים:  התו השמיני 
 
האנשים היא להקת רוק אלטרנטיבי שהוקמה על ידי המלחין והמפיק דרור שוסטק. הלהקה יוצרת מוזיקה מלנכולית שמתאפיינת בווקאליות עשירה ומשלבת כלי נשיפה ונגיעות אלקטרוניות.
היסטוריה

הלהקה הוקמה בתחילת שנות ה-2000 על ידי דרור שוסטק. במהלך הזמן ההרכב התחלף, והתגבש ההרכב הנוכחי, שעובד יחד מזה מספר שנים.
הלהקה הוציאה את אלבום הבכורה שלה, "מוזיקה מהמרתף", במסגרת פרויקט נקסט בשנת 2002. מתוכו בלטו השירים"לייט בלומר" "בואי לאילת" (גרסת כיסוי לשיר המפורסם של ליאור ייני) והשיר "ברזילרה", שהושמעו ברדיו לא מעט. הדיסק נבחר על ידי בועז כהן שדרן רדיו ומבקר מוזיקה במעריב לאחד מאלבומי העשור.
במהלך שלוש השנים הבאות הופיעה הלהקה במקומות שונים בתל אביב (בעיקר תיאטרון תמונע), ביצעה שירים מהאלבום הראשון, וגם שירים חדשים.
במהלך שנת 2005 הוציאה הלהקה את הסינגל "אור השמש".
לאחר הפוגה ארוכה, ב-2007, יצא האלבום השני ששמו "עוץ" (על ידי חברת התקליטים התו השמיני) ובעקבותיו יצאה הלהקה לסיבוב הופעות נוסף. בין היתר, הופיעה הלהקה בפסטיבל ישראל 2007.
במהלך 2014 הלהקה עבדה על אלבום חדש בניהולו האומנותי של עמיר לב.
חברי הלהקה

דרור שוסטק הוא סולן הלהקה, ובתחילת הדרך היה יחד עם איתו נירי דמסקי, גל בר-עם, נועה שטרקמן ושירז פלד. בהמשך התחלף ההרכב; נשארו שוסטק, דמסקי ובר-עם, ואליהם הצטרפו ערן נתנס, דייב יוסף, גיא אלפונטה וניצן אדטו. בהמשך עזב אדטו את הלהקה.
אלו חברי הלהקה הנוכחיים:
דרור שוסטק - סולן, היוצר המרכזי.
נירי דמסקי - זמרת.
גל בר-עם - מתופף.
ערן נתנס - בס ושירה.
דייב יוסף - גיטרה ומפוחית.
גיא אלפונטה - חצוצרה.
משפט שימור האינטגרל

בחשבון דיפרינציאלי ואינטגרלי, משפט שימור האינטגרל (או בשמו המלא המשפט היסודי של תורת שימור האינטגרלים והדיפרנציאלים), הוא אחת משלוש האקסיומות לתורת השימור האינטגרלית.
הגדרה פורמלית

יהי מרחב אינטגרלי לא מסוים  \xi  בעל בסיס אינטגרלי אורטונורמלי  S=[s_{n}]|_{1}^{n}, ואינטגרל לא מסוים  I\in \xi . נסמן את המקדמים של  I מעל הבסיס להיות  [i_{n}]|_{1}^{n}, כלומר  I=([i_{n}]|_{1}^{n})^{*}S. אזי לכל בסיס אורטורנורמלי ל \xi :  S'\neq S,קיימים מקדמים  [i'_{n}]|_{1}^{n}, כך ש I=([i_{n}]|_{1}^{n})^{*}S=([i'_{n}]|_{1}^{n})^{*}S', וגם  \forall _{k\in {1,...,n}}\exists _{j\in {1,...,n}|j\neq k}:\lVert i_{k}\rVert =\lVert i'_{j}\rVert  תחת הנורמה של המרחב  \xi .
ביריעות חלקות

ביריעות חלקות, כמות סימני האינטגרל, ועוד כמות עיגולי המסלולים הסגורים, פחות כמות הדיפרנציאלים קבועה לכל הצגה שקולה של האינטגרל, ושווה לממד המרחב האינטגרלי.
נהוג לסמן זאת בצורה הבאה:
|\int |+|O|-|d|=|\xi |=constant
כאשר הקבוע הוא ממד המרחב האינטגרלי (לא הווקטורי), ה"עיגול" מסמן אם המסלול (במקרה של מרחב מממד 3 או פחות) הוא סגור או לא.
המרחב נקרא מרחב מסדר 0 או מרחב הומוגני כאשר  |\xi |=0.
דוגמאות > משפט סטוקס

על פי סטוקס: בהינתן יריעה דיפרנציאלית קומפקטית אוריינטבילית  M, ותבנית דיפרנציאלית  \omega  מעל  M מתקיים:  \int _{M}\,\mathrm {d} \omega =\int _{\partial M}\omega \!\,. האינטגרל הוא כללי ולפיכך לא מחושב, ולכן משפט שימור האינטגרל תקף. כיוון ש M היא יריעה חלקה, מתקיים לכל הצגה שקולה:
|\int |-|d|=constant
ובמקרה זה:
1-1=1-1=0
בגלל שערך הקבוע הוא 0, אז האינטגרל במשפט סטוקס נקרא הומוגני, גם במקרה הפרטי שבו האינטגרל הוא על פונקציות מעל  \mathbb {R} ^{3}.
דוגמאות > משפט גאוס (משפט הדיברגנץ)

על פי גאוס: יהי  V תחום חלק סגור מעל  R^{3}, ויהי  {\vec {F}} שדה וקטורי גזיר בסביבת  V, אזי:
\iiint _{V}\left(\nabla \cdot \mathbf {F} \right)dV=\iint \limits _{S}\!\!\!\!\!\!\!\!\!\!\!\!\!\!\!\!\;\;\;\subset \!\supset \mathbf {F} \cdot d\mathbf {S}
ניתן לראות כי בצד שמאל של המשוואה יש שלושה אינטגרלים, ודיפרנציאל אחד (הדיברגנץ לא נכלל), ולכן ממד המרחב הוא  2+2=4.
בצד ימין יש שני אינטגרלים, דיפרנציאל אחד, וסימון יריעה סגורה אחת, ולכן ממד המרחב נשמר ושווה ל 1+2+1=4.
ראו גם

המשפט היסודי של החשבון הדיפרנציאלי והאינטגרלי
הערות שוליים

↑  Mathematical Institute | Mathematical Institute, www.maths.ox.ac.uk
לו דונלדסון

| --- | --- |

 לידה:  1 בנובמבר 1926 באדין, ארצות הברית 
 פטירה:  9 בנובמבר 2024 (בגיל 98) 
 מוקד פעילות:  ארצות הברית 
 תקופת הפעילות:  1952–2017 (כ־65 שנים) 
 סוגה:  ג'אז, בי בופ, סול ג'אז 
 שפה מועדפת:  אנגלית 
 כלי נגינה:  סקסופון, סקסופון אלט 
 חברת תקליטים:  בלו נוט 
 פרסים והוקרה:  North Carolina Award for Fine Arts (2012)  אמני הג'אז של NEA 
 loudonaldson.com
 פרופיל ב-IMDb
 
לו דונלדסון (באנגלית: Lou Donaldson;‏ 1 בנובמבר 1926 - 9 בנובמבר 2024) היה סקסופוניסט אלט, שנודע בעיקר בשל נגינתו מלאת החיים והבלוזית, על אף שבתחילת דרכו, ניגן בסגנון הבי בופ, תחת השפעתו של צ'ארלי פארקר.
חייו

דונלדסון נולד בבאדין, צפון קרולינה. הוא החל את הקריירה המוזיקלית שלו בגיל 15, בנגינה בקלרינט. לאחר שסיים את לימודיו בקולג', הוא הצטרף לצי, וניגן שם במסגרת להקה צבאית, בה התנסה בנגינה עם מוזיקאים אחרים. דונלדסון הופיע לראשונה בפומבי במרכז העיר ניו יורק, כשהיה בן 25.
הקלטותיו הראשונות היו עם מילט ג'קסון ות'לוניוס מונק בשנת 1952. בהמשך הוביל מספר להקות קטנות יחד עם נגני ג'אז אחרים כמו המתופף בלו מיטשל, הפסנתרן הוראס סילבר והמתופף ארט בלייקי.
ב-1953, הוא הקליט יחד עם החצוצרן קליפורד בראון ועם פילי ג'ו ג'ונס. ב-1954, הצטרף דונלדסון להרכב ההארד בופ החדש, שליחי הג'אז, וניגן באחד מתקליטיהם המפורסמים ביותר, A Night At Birdland.
על אף שניגן כנגן משנה, הוא מעולם לא השתייך לאף להקה מלבד אלו אותן הנהיג; הוא היה מוביל להקות מאמצע שנות החמישים. דונלדסון הקליט בסגנונות הבי בופ, ההארד בופ וה-Soul jazz. במשך שנים רבות ניגן לצידו הפסנתרן הרמן פוסטר.
נפטר ב-9 בנובמבר 2024.
ביורן ביארנאסון

ביורן ביארנאסון (באיסלנדית: Björn Bjarnason; נולד ב-14 בנובמבר 1944) הוא פוליטיקאי ועיתונאי איסלנדי. אביו, ביארני בנדיקטסון, היה ראש ממשלת איסלנד בשנים 1970-1963. ביארנאסון נשואי לרות אינגולפסדוטיר והוא אב לשניים.
קורות חייו

בשנת 1964 ביארנאסון סיים את לימודיו בגימנסיית רייקיאוויק והחל בלימודי משפטים באוניברסיטת איסלנד. בזמן הלימודים הוא היה פעיל פוליטי בארגוני הסטודנטים. במהלך אותה תקופה ביארנאסון גם שירת במשמר החופים של איסלנד. בשנת 1971 הוא קיבל תואר מוסמך במשפטים.
בשנים 1974-1971 ביארנאסון היה מנהל ההוצאה לאור בהוצאת הספרים "אלמנה בוקאפלאגיד". ב-1974 הוא עבד כעורך חדשות החוץ של העיתון "ויסיר", ובשנת 1975 היה סגן מנכ"ל משרד ראש הממשלה (במהלך כהונתו של גייר האלגרימסון ממפלגת העצמאות כראש הממשלה). גם אחרי שעזב את המשרה באותה שנה, הוא המשיך לעבוד במשרד ראש הממשלה (תחת הלגרימסון וגם מחליפו מהמפלגה הפרוגרסיבית - אולאפור יוהאנסון).
בשנים 1984-1979 ביארנאסון עבד כעיתונאי בעיתון השמרני המוביל במדינה - "מורגונבלאדיד", ובשנים 1991-1984 היה סגן העורך הראשי בעיתון. בשנת 1988 הוא נכח כאחד מנציגי התקשורת בכנס של קבוצת בילדרברג.
בשנת 1991 ביארנאסון נבחר לראשונה לאלת'ינגי (פרלמנט) במחוז הבחירה של רייקיאוויק מטעם מפלגת העצמאות הימנית. באותה שנה הוא נכח בפעם השנייה בכנס של קבוצת בילדרברג, ובשנת 1993 בפעם השלישית. ב-19 בפברואר 1995 הוא הקים אתר אינטרנט משלו (הראשון אי-פעם של פוליטיקאי איסלנדי), בו השתמש כבלוג.
בשנים 2002-1995 ביארנאסון כיהן כשר החינוך, המדע והתרבות (בממשלות אודסון השנייה והשלישית). ב-1995 הוא השתתף בפעם הרביעית בכנס של קבוצת בילדרברג. ב-2 במרץ 2002 ביארנאסון הוחלף במהלך כהונתה של ממשלת אודסון השלישית (באותה שנה הוא הוביל את מסע הבחירות לעיריית רייקיאוויק מטעם מפלגת העצמאות, אך היא לא הצליחה לנצח).
בשנים 2009-2003 ביארנאסון כיהן כשר המשפטים והכנסייה (בממשלת אודסון הרביעית ובשתי הממשלות של גייר הארדה). ב-1 בפברואר 2009 הוא עזב את התפקיד לטובת מחליפתו מממשלת המעבר, אחרי שממשלתו השנייה של הארדה התפטרה בגלל המשבר הכלכלי במדינה.
צ'רצ'יל (טנק)

| --- | --- |
 צ'רצ'יל סימן 4 בתוניסיה, אפריל 1943.
 מידע כללי
 סוג:  טנק חי"ר
 מדינה מייצרת:  בריטניה בריטניה
 יצרן:  ווקסהול מוטורס, Newton Chambers, Gloucester Railway Carriage and Wagon Company, Dennis Specialist Vehicles 
 משתמשים עיקריים:  הצבא הבריטי 
 שנת ייצור:  1941
 תקופת השימוש:  1941–1952 (כ־11 שנים) 
 דגם קודם:  ולנטיין
 דגם עוקב:  בלאק פרינס
 מערכה מרכזית:  מלחמת העולם השנייה
 יחידות שיוצרו:  5,640 
 מידע טכני
 אורך:  7.67 מטר
 רוחב:  3.25 מטר
 גובה:  2.48 מטרים
 משקל:  38.5 טון
 מהירות:  25 קמ"ש על כביש
 טווח פעולה:  90 ק"מ
 מנוע:  בנזין 350 כ"ס
 שריון:  102-16 מילימטר
 צוות:  5
 מערכות נשק
 חימוש עיקרי:  תותח 57 מ"מ  
 חימוש משני:  מקלע או שני מקלעים 7.62 מ"מ
 
צ'רצ'יל (באנגלית: Churchill) הוא טנק חי"ר בריטי שהופעל במלחמת העולם השנייה ולאחריה.
רקע

בשנות ה-30 של המאה ה-20 צפה הצבא הבריטי שהמלחמה הבאה באירופה תתנהל בדומה למלחמת העולם הראשונה. כתוצאה מציפיות אלה פיתח הצבא הבריטי טנקים הידועים כטנק חי"ר, שנועדו לנוע עם חיל רגלים בהתקפה, לחצות שוחות ותעלות, ולהשמיד קיני מקלעים.
אחד הפיתוחים היה A20, טנק שדמה מאוד לטנקים הבריטיים ממלחמת העולם הראשונה, שפיתוחו התנהל בסוף שנות השלושים. אלא שהבליצקריג הגרמני בפולין וצרפת ב-1940 הבהיר לבריטים שהמלחמה הולכת להיות שונה לחלוטין מהתרחישים שנרקחו בבריטניה.
הבריטים, במקום לנטוש את ייצור טנקי החי"ר, החליטו לשפר את עיצוב ה-A20 ולהכניס אותו לשירות. הטנק תוכנן בזמן קצר מאוד, כאשר הדגש היה על מיגון ולא על ניידות. רוב המזקו"ם הועתק מה-A20, והחימוש העיקרי היה תותח 40 מ"מ בצריח ובנוסף תותח הוביצר בתובה (ההוביצר נותר על הנייר ולא נכנס לפס הייצור). הטנק נקרא על שם ראש ממשלת בריטניה וינסטון צ'רצ'יל.
התחלה בעייתית

ב-1 ביולי 1940 דרש צ'רצ'יל ש-500 טנקים מדגם A22 ייוצרו עד מרץ. זאת, אף על פי שלמעשה לא היה אבטיפוס או זמן לבחון את העיצוב. בסופו של דבר יוצרו אבות טיפוס והטנק נבחן בצורה מקוצרת מאוד, כאשר הטנקים הראשונים יוצר ביוני 1941. החברה המייצרת הזהירה שלטנק מגרעות רבות ויש צורך בשיפורים, אך בריטניה שוועה לנשק והטנק נכנס לשירות.
עיקר הבעיות נבעו מהמנוע, שהורכב למעשה משני מנועי שישה צילינדרים שחוברו יחדיו. לא זו בלבד שהמנוע היה חלש מדי למשקלו הרב של הטנק, הוא גם נטה להתקלקל ומיקומו הקשה על תיקונים בשטח. בנוסף התותח בקוטר 40 מ"מ היה בלתי מספק. מגרעות אלו הובילו לתפקוד לקוי של הטנק במבצעים בהם נעשה בו שימוש (כגון הפשיטה על דייפ) ונשקל לוותר על ייצורו. אבל הבריטים החליטו להמשיך לשפר את הטנק, וגרסאות חדשות ומשופרות שרתו עד סוף המלחמה, ואחריה עד 1952.